text: Mand påkørte to heste - er nu hårdt kvæstet
  25 januar 2018 kl. 20.15
  Torsdag aften påkørte en mandlig bilist to løsgående heste nord for Juelsminde.
  
  Ulykken, der blev ameldt klokken 20.25, skete på landevejen mellem Juelsminde og Glud. 
  Politi og redningsfolk arbejder midt på aftenen stadig på stedet og der er en helikopter til stede.
  - Manden er hårdt kvæstet; men hvor slemt, det er, ved vi endnu ikke, siger vagtchef Lars Thede ved Sydøstjyllands Politi til TV SYD.
  Manden er med helikopter bragt til Aarhus Universitetshospital.
  Det er også uvist, hvorfra de to heste er sluppet ud. Begge heste døde ved påkørslen.
  Der løber klokken 21.45 fortsat fem løse heste rundt i området. Hestenes ejer er nu fundet.
  KLIK og se mere tv på localeyes.dk
  